  Майя Бывальцева Удмуртилэн нырысетӥ азьмуртэныз, Россиысь Федераци Кенешлэн ёзчиеныз Александр Волковен люкиськон Ижкарын 23-тӥ но 24-тӥ куартолэзе ортчоз. Со сярысь ивортӥз элькун тӧролэн но кивалтэтлэн пресс-службазы. Политикен люкиськон 23-тӥ куартолэзе 11 часысен 19 часозь ортчоз Драмая ӟуч театрын, 24-тӥ куартолэзе 9 часысен 11 часозь Свято-Михайловской соборын. Граждан панихида но отпевание 24-тӥ куартолэзе 11 часын луоз. Тодэ вайытом, Александр Волков улонысь кошкиз 20-тӥ куартолэзе Германиын, отын со эмъяське вал. Удмуртилэн тӧроезлэсь ужзэ огдырлы быдэсъясь Александр Бречалов элькунлэсь нырысетӥ азьмуртсэ берпуметӥ сюресаз келянэз радъянъя ужась группаез юнматӥз. Тегъёс: Мерлык Удмуртия АлександрВолков  